cyanic-selkie/wikianc huggingface dataset:
Greta
Greta er en opprinnelig tysk kortform av kvinnenavnet Margarita, som er en latinsk form av det greske navnet Margarites. Opprinnelsen til navnet er det persiske ordet margaron, «perle».
Kjente personer med navnet
Personene i listen er ordnet kronologisk etter fødselsår.
Sensommerdansen
Sensommerdansen (originaltittel Dancing at Lughnasa) er en periodefilm fra, regissert av Pat O'Connor. Filmen er en samproduksjon mellom irske, britiske og amerikanske filmselskaper, og den er basert på Brian Friels skuespill Dancing at Lughnasa. Sensommerdansen deltok på filmfestivalen i Venezia i 1998.
Filmen fikk blandet kritikk, og Borghild Maaland fra VG skrev: «Filmversjonen av Sensommerdansen har vakker natur, glimrende enkeltprestasjoner, men én svakhet: Den mangler nerve. [...] I overgangen til filmlerretet har ikke regissør Pat O’Connor fått med seg nærheten til personene, til tross for utmerket spill, med Meryl Streep som myndig og streng leder for søskenflokken. I enkeltstående scener aner du den melankolske fortvilelsen iblant den barnlige gleden de fem søstrene opplever den siste sommeren de alle er samlet. Men de sporadiske bruddstykkene av god filmkunst mangler overbygningen som gjør at du virkelig bryr deg om disse skjebnene.»
Handling
Filmen utspiller seg i Donegal i Irland i 1936. Kate Mundy (Meryl Streep) er en innelukket og streng ire i sin nidkjære pliktoppfyllenhet. Søstrene, derimot, er en broket gjeng. Lillesøsteren Christina (Catherine McCormack), ugift og mor til Michael, er filmens forteller. Familien og det tradisjonelle bondesamfunnet de lever i får nye og uante impulser fra broren Jack (Michael Gambon), en hjemvendt misjonær og prest som har tatt med seg toleranse og åpenhet i kofferten. Samtidig er Franco-perioden et viktig bakteppe, og Christinas upålitelige kjæreste Gerry (Rhys Ifans) ønsker å gjøre opprør mot den spanske diktatoren.
Domovoj (2019)
Domovoj (originaltittel: Домовой) er en russisk film fra 2019, regissert av Jevgenij Bedarev.
Handling
Vika er en alene-mor som kjøper en leilighet som er en del av et høyhus i Moskva.
Men det er noe galt med det nye hjemmet hennes. Det viser seg snart at leiligheten hun har flyttet inn i allerede er bebodd av en husnisse, som ønsker å kvitte seg med henne.
Magerøya
Magerøya (nordsamisk: Máhkarávju, kvensk: Makrea ) er ei stor øy i Nordkapp kommune i Troms og Finnmark. Den ligger nord for Porsangerhalvøya, mellom Barentshavet i nord og vest, Porsangerfjorden i øst og Magerøysundet i sør. Magerøya har et areal på 435,47 km², og er Fastlands-Norges 11. største øy.
Øya er mest kjent for Nordkapplatået, en klippe på nordkysten av øya, og en viktig turistattraksjon. Like vest for Nordkapplatået ligger den smale landtungen Knivskjelodden, som er Norges og Europas nordligste punkt (man ser da bort fra Svalbard).
Magerøya er forbundet med fastlandet med Nordkapptunnelen under Magerøysundet. Sør på Magerøya ligger Honningsvåg, som er administrasjonssentrum i Nordkapp kommune.
Tursykling
Sykkeltur, tursykling eller sykkelturisme er tur på sykkel. Formålet kan være turisme (sykkelturisme), rekreasjon, mosjon eller idrett.
Massawa internasjonale lufthavn
Massawa International Airport er en flyplass i Massawa, en havnby i Eritrea.
Hydroksylapatitt
Hydroksylapatitt er et mineral og en naturlig form av kalsiumapatitt med den kjemiske formelen Ca5(PO4)3(OH) som vanligvis skrives Ca10(PO4)6(OH)2 for å vise at grunnenheten i krystallen består av to molekyler. Beinvev og tannemalje bygges opp av dette mineralet.
Den hvite hydroksylapatitten fra Oksøykollen på Modum er berømt og ettertraktet. Disse hvite krystallene har vært kjent i over 150 år og finnes i alle store steinsamlinger over hele verden.
Judah Loew
Judah Loew ben Bezalel (født ca 1520, død 17. september 1609 i Praha) er kjent av forskere av jødedommen som «Maharal av Praha», eller ganske enkelt «MaHaRaL», hans akronym for «Moreinu ha-Rav Loew», («Vår Lærer, rabbiner Loew»), var en betydningsfull lærd i Talmud, en jødisk mystiker, og filosof, som fungerte som den ledende rabbiner i byen Praha i Böhmen det meste av livet.
Liv og virke
Verken fødselsdato eller -sted er sikker. Etter tradisjonell oppfatning ble han født i 1512 – antagelig i Posen –, men mange forskere antar at han ble født senere (noen så sent som 1525) Han stammet fra en beømt og lærd rabbinerfamilie som vel sannsynligvis hadde sitt opphav i Worms. Judah var nest eldste sønn av Bezal´el ben Chajjim, som var bror til riksrabbineren Jacob Löw.
Innenfor forskningen av Tora og Talmud var han kjent for sine verker om jødisk filosofi og jødisk mystikk, og sitt verk Gur Aryeh al HaTorah, et omfattende kommentatorverk av Rashis Tora-kommentarer.
Om Loew finnes det mange anekdoter og historier som er sammenvevd, og ikke alle er like sanne. Judah Loew var særlig kjent for den legende han skapte, golem av Praha, et vesen som var blitt gjort levende fra leire ved hjelp av mystiske krefter basert på esoterisk kunnskap slik Gud skapte Adam. Legenden, som først kom på trykk bortimot 200 år etter at Loew døde, hevder at han skapte golemen for forsvare jødene i Praha-gettoen fra antisemittiske angrep, særlig påstander om blodkrenkelser (den fiktive hatpåstanden at jøder stjal kristne barn for å bruke barnas blod i ikkekristne ritualer). I henhold til jødisk folkeminne skal golem ha vokst, blitt økende voldelig, drepte ikkejøder og spredte frykt. En annen historie om den samme legenden forteller at en golem ble forelsket, og da hans kjærlighet ble avvist ble han det fryktelige uhyret. En del versjoner forteller at golemen til sist vendte seg mot sin skaper og angrep jøder.
Hans navn Loew, også skrevet Loewe, Löwe, eller Levai, er avledet fra tyske Löwe, «løve», jiddiske Leib har samme opprinnelse, er et erstatningsnavn for hebraiske Judah eller Yehuda av dette navnet, opprinnelig en henvisning til Judas stamme, er tradisjonelt assosiert med en løve. I henhold til jødisk tradisjon skal jødiske Messias komme fra ætten til David av Israel, og Loew skal også ha nedstammet, som David, fra Judas stamme.
Rabbiner Loew er gravlagt i Den gamle jødiske gravlunden i Praha i den jødiske bydelen Josefov hvor hans grav og gravstein fortsatt står. Gravsteinen er dekorert av et heraldisk skjold med en løve hvor halene krølles sammen (queue fourchee), en hentydning til både hans navn og til Böhmen, sistnevntes våpenskjold har løver med to haler.
Hans etterkommeres etternavn er blant annet Loewy, Loeb, Lowy, Oppenheimer, Pfaelzer, og Keim.
Deluxe Ski Jump
Deluxe Ski Jump er et videospill, mer spesifikt en skihoppsimulator, utgitt av det finske selskapet Mediamond. Spillet er utviklet av Jussi Koskela.
Spillet har forskjellige bakker og værforhold i tillegg til 3D-grafikk i den siste versjonen.
Spillet går i hovedsak ut på å hoppe lengst, få mest stilpoeng, og sette lengderekorder. Spilleren kontrollerer hopperens sats, flytestilling og nedslag. Vindforholdene er med på å prege hoppets kvalitet. Spillet er ofte populært i sosiale sammenhenger, da det er lett å lære og flere kan spille på samme maskin. Det er også mulig å legge inn fiktive datasimulerte konkurrenter og bestemme deres nivå for ferdighet og stabilitet.
Den tredje utgaven av spillet inneholder 40 fiktive hoppbakker, fra 40 forskjellige land. Bakkene varierer med en bakkelengde fra HS 281 i Slovenia til HS 69 i Serbia.
Den fjerde utgaven av spillet inneholder 24 realistiske hoppbakker. Bakkene varierer med en bakkelengde fra HS 215 i Planica til HS 78 i Bischofshofen.
Det er mulig å hoppe på vinterstid og på sommerstid i form av snø- og plastunderlag.
Peter Aune
Peter Brostrup Aune (født 18. oktober 1884 i Inderøy, død 17. april 1964 i Levanger) var en norsk lærer og politiker (V).
Han var gift med Sofie Forbord fra Åsen. Aune avla eksamen ved Levanger lærerskole i 1905, og var lærer i Ankenes 1905–1906, Åsen 1906–1911 og Romedal 1911–1914, før ekteparet kom til Skatval i 1914. De forble stadig barnløse, og bodde ved Ragnheim skole, hvor Aune var ansatt som lærer gjennom hele sin tid i bygda. Han var klokker i Skatval kirke like lenge. Aune hadde opphold ved Askov højskole i Danmark 1912–1913 og Norges lærerhøgskole 1924–1925.
Neopithecops
Neopithecops er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Peter Aune
Aune var medlem av Skatval kommunestyre i ti valgperioder, nesten hver gang med flest stemmer av Venstres kandidater, og var den ledende Venstre-politikeren gjennom hele sin tid i bygda. Aune var varaordfører 1920–1922 og ordfører 1946–1947. Han gikk ut av kommunestyret da han og ektefellen flyttet til Bruborg i Levanger i 1951. Aune var ellers aktiv i Noregs Ungdomslag, formann i Inntrøndelag krets av Norges Lærerlag og dirigent for Skatval songlag.
Neopithecops
Utseende
Små blåvinger (vingespenn ca. 25 millimeter) med brede, avrundede vinger, uten stjerter på bakvingene. Begge kjønn er mørkbrune på overside, hunnene gjerne med lyse felter i midten. Undersiden er hvit med lysbrune flekker, mest langs ytterkanten, og en svart flekk ved forkanten av bakvingen.
Levevis
Larvene lever ofte på planter i slekten Glycosmis (familien Rutaceae). Disse sommerfuglene lever i tett skog.
Systematisk inndeling
thumb|300px| Neopithecops zalmora
Badajoz
Badajoz er provinshovedstaden i provinsen Badajoz i den autonome regionen Extremadura, like ved grensen til Portugal i Spania. Byen har rundt 150 000 innbyggere.
Vokalise
Vokalise er en ordløs sang, som vanligvis utføres på vokaler. Vokaliser blir gjerne brukt i øvelser, men har også blitt brukt i kunstmusikk. Lokking, hjaling og kauking er også ofte vokaliser.
Vojna Anny
Vojna Anny (originaltittel: Война Анны) er en russisk film fra 2019, regissert av Aleksej Fedortsjenko.
Handling
I løpet av andre verdenskrig blir en liten jente stående igjen uten foreldrene hennes. Hun blir derfor tvunget til å gjemme seg for nazistene og ta vare på seg selv, i dag etter dag.
Fernando Bonatti
Fernando Bonatti (født 26. oktober 1894, død 14. oktober 1974) var en italiensk sportsutøver som deltok under de olympiske leker 1920 i Antwerpen. Bonatti ble olympisk mester i turn under sommer-OL 1920 i Antwerpen. Han var med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920.
Tiggeren fra Luossa
«Tiggeren fra Luossa» er opprinnelig en svensk vise skrevet av Dan Andersson. Det er en av hans mest kjente, og har vært mye brukt på plate i Norge, med norsk bearbeidelse av teksten av Arne Riis. Innspillinger som kan nevnes er Gluntan, Bruno Skogmann og Helge Borglund på Frem fra Glemselen kap.17. Melodien er av G. Johansson
Teksten i norsk bearbeidelse
og ved leirilden hørt de ham sang om sin lengsel sang han hele natten lang. det er noen bak om fjellet, bak det varme hjertet mitt. Hør hvor noen går og hvisker, går og lokker ømt og ber deg kom til oss for denne jorden den er ikke rikedom. av det ville havets lyder ble jeg skremt, og i tanken har jeg hastet mot det formløse land der de kjære som vi elsker skal bli glemt. av fortvilet fødselspine steg vårt første livens bud. Vi ble slengt på fjell og sletter for å tumle rundt og leke, og vi lekte elv og løve, fuglere, tiggere og Gud. stelte hun med myke hender ømt vårt bo, hørte jeg mitt hjerte rope, det du eier er ei ditt, og jeg førtes bort fra ånden og til ro. og den vei jeg går er høy og ren og klar, og jeg lokkes midt i larmen til å løfte min hender ta all Jorden bort jeg ber om, det vil intet menneske ha. der hvor havet sover langsomt mot den blomsterkledte kløft, på et sted der bak om himmelen finns mitt hjem, der er min moder, midt i gullomspunnet tåke i en rosenkappe rød. la oss være langt fra livet innen morgenrødens glød, denne verden var meg fremmed, en uendelighet av timer, led jeg alltid for min uro der hvor kjærligheten dør. det finnes hvile der og trette menn får ro. Aldri hørtes slike sanger, aldri lyste slike flammer, han var Tiggeren fra Luossa, får i saligheten bo.
SenFredag
SenFredag var et norskprodusert TV-program som gikk på NRK fra 1986 til 1987. Det ble ledet av Dan Børge Akerø og var en mix av debatt-, talkshow og underholdningsprogram. SenFredag gikk sent på fredagskveldene (23-24) og ble i alt sendt 23 ganger.
SenFredag ble i 1987 etterfulgt av LørDan.
Om programmet
SenFredag ble Dan Børge Akreøs store gjennombrudd som programleder. Programmet hadde høye seertall og var meget godt likt av seerne. Seertallene lå jevnlig på rundt to millioner. Det faktum at programmet hadde såpass høye seertall, til tross for at det gikk så sent på fredagskvelden, vakte oppsikt i NRK.
Programskaperne hadde hentet en del inspirasjonen fra diverse amerikanske «late-night-shows» og Dan Børge Akerø fikk æren for å ha brakt det moderne talkshow til Norge.»
Kampene om Fredrikstad
Kampene om Fredrikstad skulle bli innledningen til krigen med Sverige i 1814.
De første bevegelsene i felttoget kom allerede 24. juli 1814. Da var det at Karl Johan ga ordre til en svensk flåtestyrke at den skulle rykke fram til Hvaler og ta den roflotiljen som lå der. To dager senere gikk den svenske eskadren fra Strömstad. Imidlertid hadde den norske flotiljesjefen fått melding om angrepet, og trakk seg tilbake til Vallø. Den svenske eskadren var blitt liggende i vindstille, men den 28. juli var den på plass ved innseilingen til Fredrikstad. Den 1. august gikk en svensk styrke på 6 000 mann i land på Kråkerøy.
På Kråkerøy sto oberstløytnant Hjermann med 1 100 mann. Han hadde ingen sjanser mot overmakten og trakk seg tilbake til Fredrikstad. På nordøstsiden av Kråkerøy ligger fortet Isegran. Normalt skulle dette dekket opp for angrep her. Men noen dager tidligere var kanonene fjernet for å brukes lenger nord i Østfold. Nå lå den svenske styrken på den uforsvarte vestsiden av Glomma, og kunne skyte rett inn i byen. Kommandanten, oberstløytnant Nils Christian Frederik Hals, nektet først å overgi byen og festningen. Men etter ett døgn med heftig bombardement måtte Fredrikstad festning heise det hvite flagget, det var om morgenen den 4. august 1814.
Samme dag ble det sendt en ordonnans fra den norske overkommandoen til Fredrikstad med ordre om å oppgi festningen. Men han møtte på halvveien et bud som kom med nyheten om festningens fall. Likevel ble Hals dømt til døden etter krigen, men ble benådet av Karl Johan.
Bauer Media
Bauer Media Group er et tysk kringkastingsselskap.
Selskapet når ut til over 200 millioner brukere i 20 forskjellige land gjennom utgivelse av over 600 magasiner, kringkasting av over 100 radio- og TV stasjoner samt design av over 400 digitale plattformer. Bauer Media Group er størst på radio i Europa.
Bauer Media AS ble stiftet 16.oktober 1990 og driver de riksdekkende reklamefinansierte radiokanalene Radio Norge, Radio 1, Radio Rock, Radio Topp 40, Radio Vinyl, Radio Norsk Pop, P24-7 MIX, B.I.G. og KISS. Alle kanalene er tilgjengelig nasjonalt på DAB, via applikasjonsprogramvare og på Internett.
Friedrich IV von Wied
Friedrich IV von Wied (født ca 1518, død 23. desember 1568 i Köln) var fra 1562 til 1567 erkebiskop av Köln og hertug i hertugdømmet Westfalen.
Friidrett under Mini-Stillehavslekene 2017
Friidrett under Pacific Mini Games 2017 ble arrangert fra 11. til 14. desember 2017 på Korman Stadium i Port Vila på Vanuatu.
Deltakerland
18 lag deltok i friidrettskonkurransen.
Medaljetabell
Papua New Guinea toppet medaljetabellen, med 17 gullmedaljer. Vertlandet Vanuatu kom på fjerdeplass, med nest flest medaljer sammenlagt.
Medaljevinnere
{{legend|#def|Medalje ikke tildelt, eller ikke offisielt tellende|border=solid 1px #aaa}}
Morten Krabbe
Morten Krabbe (død før 1. august 1542) var en dansk-norsk geistlig. Han var prost ved Mariakirken i Oslo og Norges rikes kansler fra 1532 og frem til sin død.
Han tilhørte den danske høyadelsslekten Krabbe av Østergård og var sønnesønn av den danske riksråden Morten Krabbe (d. før 1483). Han ble utdannet magister og var i 1517 biskopens sekretær på Læsø, senere kongelig sekretær, kannik i Århus i 1518, kannik i Viborg i 1519, prost i Thy samme år og ble i 1529 forlenet med Tomarp Kloster i Skåne.
I 1532 ble han utnevnt til prost ved Mariakirken i Oslo, det kongelige kapellet i Oslo, og samtidig Norges rikes kansler. I løpet av hans embedstid ble både reformasjonen gjennomført, det norske riksrådet avskaffet og Norge ble et lydrike under den danske kronen, og han har derfor blitt kalt den siste kansleren i det selvstendige Norge. Han prøvde i 1535 uten hell å få embedet som biskop i Bergen. Han pådro seg erkebiskopens vrede i forbindelse med sin aktive rolle i valget av Christian III til norsk konge. I 1539 ble han forlenet med Hellig Løsens prebende. Etter hans død var proste- og kanslerembedet ubesatt til 1547, da Peder Huitfeldt ble utnevnt, og domkapitlet ved Mariakirken ble også oppløst i 1545. Niels Stub var imidlertid konstituert en kort periode 1546–1547.
Han skrev selv navnet Marthinus Chrabbe i bl.a. et brev fra 14. oktober 1538. Tegninger av Morten Krabbes segl er med i boken Geistlige segl i Oslo bispedømme ca. 1200–1537.
Pete Ross
Pete Ross er en tegneseriefigur som opptrer i tegneseriene om Superboy som publiseres av DC Comics. Pete Ross ble introdusert i Superboy #86 i 1960 i en historie som var skrevet av Leo Dorfman og tegnet av George Papp. Pete Ross er Clark Kents beste venn og den eneste som kjenner til hans hemmelige identitet som Superboy. Pete er sønnen til dommer Abigail Ross, og Bill Ross, eieren av the Ross Creamed Corn.
Smallville
Pete Ross som spilles av Sam Jones III, er Clark's bestevenn i de tre første sesongene av Smallville. Han var også bestevenn med Chloe Sullivan som ledet «The Torch» skoleavisa. Pete er den første som får vite om Clark's krefter utenfor familien.
Ketil Moe
Han er utdannet ved Hammersmith school of art and building i London 1968 og Arkitekthøgskolen i Oslo 1974.
Moe arbeidet først hos arkitektfirmaene Østby- Kleven- Almaas og Lyngar-Pouson- Tostrup før han i 1977 ble ansatt i arkitektfirmaet HRTB i Oslo (Hultberg, Resen, Throne-Holst, Boguslawski), fra 1993 som partner. Fra 1983 til 1990 var han partner og leder i arkitektfirmaet AROS i Sandnes, et datterselskap av HRTB. Fra 2007 – 2010 var Moe partner i firmaet Moe & Løvseth, nå Løvseth + Partners.
Università Ca’ Foscari Venezia
Università Ca' Foscari Venezia eller kun Ca' Foscari (latin: Venetiarum Universitas in Domo Foscari) er et offentlig universitet i Venezia, Italia. Universitetet ble grunnlagt i 1868 og holder til i det gotiske palasset Ca' Foscari, derav universitetets navn. Det holder til sentralt i Venezia, på Canal Grande som skjærer gjennom byen.
Universitetet er spesialisert økonomi, samfunnsvitenskap og språkvitenskap, og underviser i dag i over 40 unike språk. Ca' Foscari er blant de høyest rangerte i Italia for sine respektive fagfelt. I 2017 ble universitetets økonomifakultet rangert som det 3. beste i Italia av totalt 45 universiteter, samt det fremste for moderne språk.
Historie
Universitetet Ca' Foscari er den eldste handelshøyskolen i Italia, og en av de eldste handelshøyskolene i verden. Skolen ble grunnlagt i 1868 under navnet Regia Scuola Superiore di Commercio («Den kongelige handelshøyskole») ved et kongelig dekret utstedt den 6. august 1868. Undervisning ble påbegynt i desember samme år.
Idéen om å etablere en handelshøyskole i Venezia kom etter at regionen Veneto (regionen der Venezia er administrasjonssenter) ble annektert av Kongedømmet Italia i 1866. Det var særlig tre personer i front for å etablere universitetet: den politiske økonomen Luigi Luzzatti, politikeren Edoardo Deodati (daværende visepresident i provinsen Veneto og senator i kongedømmet i Italia, senere Italias president), samt den politiske økonomen Francesco Ferrara, som også var leder for skolen i dens 30 første år.
Skolens opprinnelige funksjon var av næringsfremmende og diplomatisk art. Studentene skulle utdannes i fremmedspråk samt økonomi og handel, for å forberedes på å representere Italienske interesser i næringsliv og diplomati utenlands. I tillegg hadde skolen lektorutdanninger i økonomiske og kommersielle fag.
Universitetet er fremdeles spesialisert i språk, økonomi og samfunnsvitenskap, og underviser i dag i over 40 språk; deriblant svensk og norsk.
Organisasjon
Universitetet er inndelt i åtte institutter :
Fylkesvei 81 (Rogaland)
Fylkesvei 81 (Fv81) i Rogaland gikk mellom Lundeelva bru og Varbergveien i Egersund. Veien var 789 meter lang.
Veien har blitt omklassifisert til kommunal vei 2035 (Christen Mølbachs gate), og kommunal vei 1640 (Strandveien).
Bratstvo
Handling
Historien finner sted i 1988 og 1989, og slutten på Den afghansk-sovjetiske krig. Sovjetunionen begynner deres tilbaketrekning fra Afghanistan. Den sovjetiske general Vasilievs sønn - en pilot ved navn Alexander - blir kidnappet av mujahideen etter at flyet hans styrtet.
Som et resultat blir den sovjetiske 108. motoriserte infanteri-divisjonens lenge etterlengtede hjemkomst satt på vent for å gjennomføre et siste oppdrag: bringe generalens sønn tilbake.
Ski-VM 2009 – Sprint kvinner
Kvinnenes sprint i fristil under Ski-VM 2009 ble avholdt den 22. februar 2009 i Liberec.
Manolo Juárez
Manuel «Manolo» Juárez (født 22. april 1937 i Córdoba i Argentina, død 25. juli 2020 i Buenos Aires ) var en argentinsk komponist og musikkpedagog.
Liv og virke
Juárez studerte musikkteori hos Jacobo Ficher, komposisjon hos Honorio Siccardi og Guillermo Graetzer og klaver hos Ruwin Erlich i Buenos Aires. Han var grunnleggende medlem av Asociación de Jóvenes Compositores de la Argentina og lenge dens president. I 1988 grunnla han sammen Gabriel Valverde, Mariano Etkin, María Cecilia Villanueva og Erik Oña komponistgruppen Línea Adicional. Han var professor ved Universidad de Buenos Aires og leder av Escuela de Música Popular de Avellaneda. Dessuten var han leder av Fondo Nacional de las Artes, grunnlegger og leder av Conservatorio de Música Popular i Avellaneda og innehadde lærestolen for klassisk komposisjon ved Universidad de La Plata.
Juárez ble kjent både for klassisk musikk – for symfoniske verker og kammermusikk og scene- og ballettmudsikk – og for underholdningsmusikk. Han ble hedret med Primer Premio Nacional de Música i 1995 og med Premio Fondo Nacional de las Artes a la Trayectoria Musical i 1997 og i lt 1995 og 2005 med Premio Conex som Compositor de Folklore. Hans komposisjoner kom i albumer som Manolo Juárez, Trío Juárez, De aquí en más, Encuentro, El que nunca se va og Grupo de familia.
Han døde 25. juli 2020 i Buenos Aires på grunn av alvorlig hjerte- og nyresvikt forverret av den strenge isolasjon han ble utsatt for i flere uker på grunn av å være funnet å være asymptomatisk bærer av SARS-CoV-2.
Detroit Tigers
Detroit Tigers er et baseballag fra Detroit i Michigan. Laget ble grunnlagt i 1894 og spiller i den nordamerikanske ligaen MLB. Tigers spiller i Central Division i American League. Detroit Tigers vant World Series sist i 1984. Blant Tigers store stjerner var Charlie Gehringer, Hank Greenberg, Al Kaline, Hal Newhouse, Willie Horton, Jackie Robinson og en av de største av alle Ty Cobbs.
Lagets hjemmebane er Comerica Park, som ble innviet i 2000. Før den tid spilte Tigers i mesteparten av sin historie på nå nedlagte Tiger Stadium.
Vinner av World Series
4 ganger: 1935 • 1945 • 1968 • 1984
934 Thüringia
934 Thüringia er en hovedbelteasteroide. Den ble oppdaga den 15. august 1920 av Walter Baade fra Hamburger Sternwarte i Hamburg-Bergedorf. Den er ikke oppkalt direkte etter den tyske regionen Thüringen, men etter et skip Baade seilte med til New York. Skipets kaptein, som var hobbyastronom, fikk navngi en astroide.
Mikael Foslie
Liv
Foslie hadde blant annet arbeid som telegrafist, men fattet tidlig interesse for naturhistorie og kom på denne måten inn på studiet av havalger. Fra 1880 fikk han statsstipender og kunne dermed vie seg helt til studiene. Fra 1885 til 1892 var han konservator ved Tromsø museum og fra 1892 til sin død ved vitenskapsselskapet i Trondheim. Han utga en rekke arbeider om havalgenes systematikk. Særlig arbeidet han med kalkalger og var en verdenskjent autoritet når det gjaldt disse. I sine siste år arbeidet han på et stort verk om kalkalgene, men rakk ikke å fullføre det. I privatarkivet etter Foslie, som finnes ved NTNU Universitetsbiblioteket, Gunnerusbiblioteket, finnes hans korrespondanse om botanikk og zoologi.
Manuel Olmedo
Karriere
Olmedo startet sin internasjonale karriere som junior, da han deltok i Junior-VM i friidrett 2000. Han ble slått ut i forsøksheatet under EM i friidrett innendørs 2002, men nådde finalen under Junior-VM 2002, og tok åttendeplass med tiden 1.56,73.
2003-sesongen ble et gjennombrudd for Olmedo som tok femteplass i Europacupen innendørs, og vant bronse på 800 meter under U23-EM i 2003. Han fikk sølv i den spanske mesterskapet dette året, bak Antonio Manuel Reina, og kvalifiserte seg til VM i friidrett 2003. I sitt første VM ble han nummer fire i sitt heat, med tiden 1.47,98, men dette var ikke nok til å kvalifisere seg. Olmedo deltok i OL året etter, men kom igjen kom på fjerdeplass i forsøket, og ble slått ut av konkurransen.
I sin siste konkurranse før seniornivå vant han sølv under U23-EM i 2005. Han nådde 800 m semifinalen i EM i friidrett 2006, men ble slått ut etter at han kom på fjerdeplass i sitt semifinaleheat. Han kvalifiserte seg ikke videre fra kvalifiseringsheatet under EM i friidrett innendørs 2007, men klarte å komme seg til semifinalen i VM i friidrett 2007 i Osaka i Japan, men selv om han løp ned imot sin personlige rekord på 1:45.61 ble det bare femteplass i sitt semifinaleheat, og han nådde ikke finalen. Etter ny personlig rekord med 1:45.13 under Rieti IAAF Grand Prix i Italia ble han invitert til IAAF World Athletics Final 2007, og endte der på sjetteplass. Han kom til semifinalen både under VM i friidrett 2008 og Sommer-OL 2008 i Beijing.
Under EM i friidrett 2010 i Barcelona vant han sin første internasjonale medalje som senior, da han fikk bronse på 1500 meter. Han var bare to hundredeler bak Carsten Schlangen som fikk sølv.
Torstein Dale
Torstein Dale (født 8. mai 1907, død 18. mars 1975) var en norsk lege og sanitetsoffiser. Han ble etterhvert generalmajor, var sjef for Forsvarets sanitet fra 1951 til 1972 og anses som strategen bak etterkrigstidens sanitetsarbeid i Norge. Dale var president for Norges Røde Kors fra 1966 til sin død i 1975, og er i ettertid kjent for å ha vært drivende for norsk innsats ved humanitære kriser i Kongo, Bangladesh, Gaza og Biafra. Norges Røde Kors utdeler Torstein Dales minnepris.
Utdanning og karrière
Torstein Dale var sønn av fabrikkarbeider Albert Martin Dale (1880–1959) og Oline Neset (1878–1954). Han tok tok examen artium i 1927, studerte deretter medisin og var cand.med. i 1934. Han arbeidet deretter som lege og så for seg en karrière som forsker, han hadde spesiell interesse for nyrebarken og det indresekretoriske system.
Mot slutten av 1941 flyktet Dale til Sverige, og kom seg derfra videre til Storbritannia i april 1942. Han begynte som avdelingslege med løytnants grad ved den norske brigaden i Skottland, og ble allerede i oktober samme år sjef for sykehuset med kapteins grad. I mai 1944 ble han beordret som brigadelege og i oktober samme år distriktskommando-lege i de frigjorte områdene i Nord-Norge, en stilling han hadde, med majors grad fra september 1945, til februar 1946.
Fra 1946 var han stabssjef i Forsvarets sanitet, til han fra 1. mai 1947 ble oberst og sjefslege i hæren. Han var generalmajor og sjef for Forsvarets sanitet fra 1. mars 1951 til 1972, og anses som den som formet sanitetsarbeidet i det norske forsvaret i etterkrigstiden. Dale bidro vesentlig til at Norge stilte med sanitet i Korea under Koreakrigen fra 1951, i Suez 1956 under Suezkrisen og Kongo 1960 under Kongokrisa. Torstein Dale var blant de sentrale bidragsyterne til opprettelsen av kontoret for katastrofepsykiatri ved Universitetet i Oslo (nå Nasjonalt kunnskapssenter om vold og traumatisk stress), hvor han støttet Arne Sund, verdens første professor i katastrofepsykiatri.
Fra 1966 til 1975 var han president i Norges Røde Kors, Som president for Norges Røde Kors er Dale blant annet kjent for å ha tatt initiativ til hjelpeaksjoner for sivile i Gaza, ved Biafrakrigen, for flomrammede i Bangladesh i 1974 og hungersrammede under sultkatastrofen i Sahel i Afrika i begynnelsen av 1970-årene.
Torstein Dale døde 18. mars 1975 i Genève i forbindelse med et Røde Kors-møte i Genève i Sveits.
Torstein Dales arbeid for felles sanitet
Frem til andre verdenskrig hadde hver forsvarsgren (hær og marine) sin egen sanitet. Under andre verdenskrig ble dette endret, for de norske styrkene i Storbritannia vokste det frem et utstrakt samvirke mellom forsvarsgrenene. Det ble utnevnt en felles sanitetssjef, Johan Holst. Etter krigen var det en årelang kamp for å beholde en felles stab for sanitetsstyrkene, overordnet de ulike forsvarsgrenene, motstanden var seig og hadde bakgrunn i at de norske militære styrkene hadde ulik bakgrunn. Noen hadde opptrening i Milorg i Norge under okkupasjonen, Reservepolitiet var trent i Sverige, mens styrkene i Storbritannia var trent av britene. Som stabssjef for sanitetssjef Carl Semb var Torstein Dale svært aktiv i arbeidet for en samordning av sanitetstjenesten.
I et foredrag i Det Medisinske Selskab i Oslo 12. februar 1947 la han frem hovedlinjene for organiseringen av militær sanitet i Norge. Det sentrale spørsmålet var om saniteten skulle være fordelt på de tre forsvarsgrenene, uten noen samordning, eller om arbeidet skulle samordnes av en felles stab. Torstein Dale argumenterte i foredraget for det siste standpunktet og viste til erfaringene fra krigen som grunnlag for nødvendigheten av samordning. I foredraget sa Dale blant annet:
Organisasjonsarbeid
Torstein Dale var en dyktig og engasjert organisasjonsmann, formann for Hærens Offisers-forbund 1950–1954, deltok i dannelsen av Befalets Fellesorganisasjon (BFO), og var i en periode leder for organisasjonen. Dale gjorde forarbeidet for Yrkesorganisasjonenes Hovedsammenslutning for Embets- og tjenestemenn (YH, som senere ble til YS) og ble organisasjonens første formann.
Utmerkelser
Torstein Dale ble kommandør av St. Olavs Orden i 1968. Dale ble tildelt Deltagermedaljen med rosett, Haakon VIIs 70-årsmedalje, Norges Røde Kors Hederstegn, Frihetskorsets 4 klass (finsk), Medaille commemorative de la Guerre (fransk), Högkvarterets minnekors (finsk).
Brøttemsåsen
Brøttemsåsen er et boligfelt i Klæbu i Trondheim kommune i Trøndelag. Det består av 40 boliger som er bygd fra 1984 og utover. Området er utskilt fra de to gårdsbruka Brøttem og Grendstad. Feltet ligger ved vestenden av Selbusjøen, på nordre side av sjøen. Avstanden til Trondheim sentrum er ca. 25 km.
Bobby Templeton
Bobby Templeton (født 1894 i Paisley, død 1967) var en skotsk fotballspiller og hovedtrener, manager. Han spilte hovedsakelig som forsvarsspiller for Hibernian fra 1911 til 1927, og deretter var han manager for klubben fra 1925 til 1936.
Templeton ledet Hibernian i 440 kamper som manager. Hibs vant bare 164 av disse kampene (det gir en vinnerprosent på drøyt 37 prosent). Hibs var imidlertid et brukbart cuplag under Templetons ledelse, selv om de aldri vant turneringen. Det var først etter Templetons avgang i 1936 at Hibs fikk en renessanse under manager Willie McCartney.
Daviess County
Daviess County er navnet på tre fylker i USA:
Gibson County
Gibson County er navnet på to fylker i USA:
Sogningen/Sogns Avis
Sogningen/Sogns Avis (S/SA) var en avis som ble utgitt i Leikanger i Sogn og Fjordane. Avisa var et resultat av en fusjon mellom avisene Sogningen og Sogns Avis.
I 1957 kjøpte trykkerieier Ingvald Husabø i Leikanger forlagsretten til Sogningen, to år senere avtalte den samme boktrykkeren å ta over utgivelsen av Sogns Avis. De to avisene ble helintegrert under tittelen Sogningen/Sogns Avis i 1972, etter å ha vært redaksjonelt samkjørt, men egne avisprodukter siden 1959. S/SA slo seg i 1992 sammen med Sogn og Fjordane og etablerte den nye avisa Sogn Avis i Leikanger.
Visjon (tidsskrift)
Visjon (Tidligere Alternativt Nettverk) er et norsk magasin i New Age-segmentet. Artiklene omhandler åndelighet, alternativ behandling, healing, terapi, holisme. Det gis ut hver tredje måned.
Redaksjonen omtaler innholdet som:
Spencer County
Spencer County er navnet på to fylker i USA:
Kees Ekeli
Kees Oscar Ekeli (født 1970) er en norsk marinbiolog. Han er direktør ved Bjørneparken på Flå. Han var ansatt ved Akvariet i Bergen fra 1998 til 2015 (fra 2002 til 2015 som direktør).
Ekeli er utdannet biolog med hovedfag (cand.scient.) fra Universitetet i Bergen.
Han har, sammen med marinbiolog Audun Hjertager og tegneren Jan Fekjan, utgitt bøkene «Fisker» og «Norges fisker». På midten av 2000-tallet ble han tidvis brukt som fagekspert i Fredrik Skavlans talkshow Først og sist.
Ekeli har også vært lokalpolitisk aktiv for Høyre og satt som bystyrerepresentant i Bergen bystyre fra 2007 til 2011.
Anders Jahres medisinske pris
Anders Jahres medisinske pris er den største prisen i biomedisinsk forskning i Norden og hovedprisen har blitt tildelt årlig fra 1960. Fra 1965 har det også blitt delt ut en pris til yngre forskere. Hovedprisen er for tiden på en million kroner og prisen til yngre forskere er på 400,000 kroner. Flere av vinnerne, Sune Bergström og May-Britt og Edvard Moser, har siden fått Nobelprisen i medisin.
Prismedalje
I tillegg til prispengene tildeles vinnere en prismedalje og et diplom. Medaljen er i gull og viser på advers et venstrevendt portrett av Anders Jahre med omskriften «ANDERS JAHRES MEDISINSKE PRIS». Reversen viser Midtbygningen (Domus Media) fra Universitetsbygningene ved Karl Johans gate i Oslo fulgt av teksten «DE LITTERIS PRAECLARE MERITO» fordelt på fire linjer over og teksten «UNIVERSITAS OSLOENSIS» fordelt på to linjer under. Medaljen har en diameter på 55 mm. Den er modellert av Nic Schiøll og gravert av Halfdan Rui. Medaljen finnes også i bronse.
State Fair
State Fair er filmmusikken til filmen State Fair fra 1962, regissert av Jose Ferrer.
Sporliste
Side 1:
Side 2:
Benigno Aquino III
Benigno Simeon «Noynoy» Cojuangco Aquino III (født 8. februar 1960 i Manila, død 24. juni 2021 i Quezon City) var en filippinsk politiker som var Filippinenes president fra 2010 til 2016. Før dette hadde han vært forretningsmann, kongressmann for Tarlac og senator.
Bakgrunn
Benigno Aquino III, kalt «Noynoy», var sønn av den tidligere presidenten Corazón Cojuangco Aquino, og den tidligere senatoren Benigno Simeon Aquino, jr. Foreldrene kom fra overklassen i provinsen Tarlac nord for Manila, med pampangeno og kinesiske røtter. Han hadde fire søstre, den yngste, Kris Aquino, ble barnestjerne, skuespiller, programleder og forretningskvinne.
Familien hadde også lenge vært aktiv i politikken. Aquino ble etter hvert den ledende i fjerde generasjon med politikere.
Aquino studerte økonomi ved Ateneo de Manila University, og måtte etterpå sammen med sine foreldre og søstre dra i eksil til Boston i USA. Etter at faren ble myrdet vad ankomst fra sitt eksil på Manila internasjonale lufthavn i august 1983, vendte Noynoy tilbake til Filippinene, men var til å begynne med ikke aktiv på den politiske arena.
Forretningsmann
Han var en kort tid medlem av Philippine Business for Social Progress, der han var assistent til organisasjonens eksekutivdirektør. Han arbeidet senere for Mondragon Industries Philippines, Inc. som assistant Retail Sales Supervisor og assistant promotions manager for Nike Philippines.
I februar 1986 ble moren Corazón Aquino landets president. Atten måneder senere, den 28. august 1987, kom Noynoy Aquino i skuddlinjen under et kuppforsøk ledet av oberst Gregorio Honasan. Tre av de fire sikkerhetsfolkene han ble fulgt av ble drept, og den fjerde ble såret mens han forsvarte Noynoy. Selv ble han truffet av fem kuler og hardt skadet. Én av kulene lot seg ikke fjerne, den måtte han leve med i halsen.
Fra 1986 til 1992 arbeidet Noynoy for Intra-Strata Assurance Corporation som visepresident. Dette var et selskap eid av hans onkel Antolin Oreta jr.
Fra 1993 til 1998 arbeidet han for Central Azucarera de Tarlac, den Cojuangco-eide Hacienda Luisitas eget sukkerraffineri. Han var så ansatt som eksekutiv assistent for bedriftens administrasjon fra 1993 til 1996 og deretter som leder fra 1996 til 1998.
Politiker
Mot slutten av 1990-årene begynte han å engasjere seg i politikken. I 1998 ble han medlem av Liberal Party og ble samme år valgt til kongressen. Der satt han til 2007 i Representantenes hus.
Da ble han den 15. mai valgt inn i Senatet. Han hadde tilkjennegitt at han som senator ville gjøre sitt for å demme opp for president Gloria Macapagal Arroyo planer om å endre landets grunnlov. Hans valgkampanje ble støttet av blant annet sin nå svært godt kjente søster Kris Aquino som nå var populær fra fjernsynet, og av sin mor Corazon Aquino. Skjønt han selv var katolikk, fikk Aquino støtte fra pinsekirken Jesus Is Lord Church, en av den filippinske protestantismens største trossamfunn.
I Senatet var han aktiv som lovgiver og stod bak eller medarbeidet om en rekke nye reformorienterte lover som han åpent var stolt av, hvorav mange på forskjellige måter og tjente til å gjøre det vanskeligere eller umulig å opptre korrupt og uetterrettelig på en rekke felter innen offentlig og privat sektor.
President
Den 9. september 2009, 40 dager etter moren Corazón «Cory» Aquinos død, kunngjorde han sitt kandidatur til presidentvalget i mai 2010. Aquino vant presidentvalget med 15 208 678 stemmer. Moren hadde vært en svært populær president, og hennes død turde ha aksentuert valgoppslutningen om sønnen. På annenplass i presidentvalget kom tidligere president Joseph E. Estrada med 9,487,837 stemmer.
Aquino etablerte etter kort tid en «sannhetskommisjon» for å etterforske påstander om korrupsjon som var rettet mot den fratrådte president Gloria Macapagal Arroyo, og utnevnte høyesterettsdommeren Hilario Davide jr. til å lede den.
Aquino-regjeringen viste seg å selv ikke være fri for det som kalles pork barrel-politikk, som ble ansett som forfatningsstridig og årsak til flere korrupsjonsskandaler, og ble beskyldt for særbehandling av sine favoritter. I løpet av sin periode ble Aquino kjent for å omgi seg med pålitelige samarbeidspartnere, som imidlertid tok seg store friheter og passet på å fremme personlige interesser.
Under president Aquino opplevde det filippinske samfunnet en stabilisering og økonomien en vekst som var den sterkeste på flere tiår, og som gav landet karakteristikken The Rising Tiger of Asia.
Den 27. juli 2015 fremførte han sin sin sjette og siste tale om nasjonens tilstand. Den varte i over to timer. Han hyllet sine foreldre, fremhevet positive følger av sitt presidentskap, og det han mente hadde vært hans politiske og økonomiske reformer, men samtidig viet han mye av talen sin til å angripe sin forgjenger Arroyos styre, og til dels, om enn indirekte, visepresident Jejomar Binay, og avdøde president Ferdinand Marcos. Presidentens tale slo ikke så godt an blant mange av de fattigere klasser og av flere andre politikere, på grunn av at samfunnet fortsatt slet med korrupsjon, fattigdom, kriminalitet og stor motgang innen offentlig transport, energi, jordbruk og rettspleie.
Det var i hans periode at en dramatisk busskapring av en turistbuss med hongkongkinesere i hovedstaden endte med åtte drepte gisler , at den rekordkraftige supertyfonen Yolanda rammet landet der regjeringen ble klandret for treg hjelpeinnsats , og det fant sted blodige militære sammenstøt på Mindanao, i Mamasapano og i Kidapawan.
Etter presidentperioden
Aquino ble avløst som president av Rodrigo Duterte 30. juni 2016, etter å ha tapt valget 9. mai samme år. Aquino vendte tilbake til foreldrenes bolig i Times Street i Quezon City. Han ytret seg ikke om sin etterfølgers styre, og var sjelden å se i offentligheten. Skjønt i november 2016 overvar han en konsert i Rizal Park og sluttet seg til protesterende i forbindelse med begravelsen av Ferdinand Marcos på den nasjonale æresgravlunden. I februar 2017 var han med på 31.-årsminnet for People Power Revolution ved å marsjere til People Power Monument og delta i protestene mot Marcos.
Han døde av diabetesnefropati den 24. juni 2021 på sykehuset Capitol Medical Center i Quezon City, i en alder av 61 år. Han hadde siden 2019 slitt med en rekke forskjellige sykdommer.
President Duterte erklærte 24. juni til 3. juli til en nasjonal sørgeperiode.
Rallarveien (Ofotbanen)
Rallarveien er en anleggsvei i Narvik og Kiruna kommuner uppført under byggingen av Ofotbanen (ca. 1890-1903). I dag benyttes som en populær tursti. Veien går fra Rombaksbotn via Bjørnfjell, Riksgränsen og videre inn til Tornehamn i Sverige. Rallarveien har også en sidegren fra Hundalsfossen opp til Katterat stasjon.
Veien er ca 50 kilometer lang, hvorav 15,5 vestligste kilometer er på norsk side av grensa. Strekningen fra Nordalsbrua vest for Bjørnfjell til Rombaksbotn er kjent blant tur turgåere på grunn av spektakulær utsikt fra sti som flere steder er hugd inn i Katteratfjellmassivet. Langs veien finnes en rekke minner fra Ofotbanens anlegg, blant annet grunnmurer etter bygninger, fundamenter fra stasjoner på en linbane og rester etter en kraftstasjon.
Adkomst med tog til Katterat eller Bjørnfjell stasjon, eller med rutebuss eller bil til sistnevnte. Deler av veien er bratt, smal og steinete. Det finnes også andre gamle anleggsveier fra Ofotbanens bygging i området som i dag brukes som turstier. Blant annet fra Katterat stasjon via Katterjaure til Katterjåkk holdeplass. Kulturhistoriske minnesmerker er skiltet på norsk og engelsk langs veien.
Etter fullføringen av Ofotbanen ble rallarveien forlatt og tilgrodd, noen strekninger ble skadd av ras. Under en stor flom i 1959 ble flere kilometer av veien skylt til havs og flere broer ødelagt. På 1980- og 90-tallet ble veien ryddet, reparert og tilrettelagt for turgåere. I 1997 ble Narvik kåret til årets friluftslivområde av Direktoratet for naturforvaltning og Friluftsrådenes Landsforbund og som følge av arbeidet som var lagt ned i å tilrettelegge Rallarveien for turgåring.
Siste lørdag i juni hver sommer arrangeres en turmarsj, Svarta Bjørn-marsjen, som ender i Rombaksbotn hvor det avholdes et kulturarrangement.
Assab internasjonale lufthavn
Assab International Airport er en flyplass i Assab, en havnby i Eritrea.
Tipton County
Tipton County er navnet på to fylker i USA:
Den gamle gitar
«Den gamle gitar» er en norsk slager som er å finne på plate fra 1950-tallet og oppover. Melodien er delvis lik den svenske «Den gamla moraklockan», men avviker en del. Av plateinnspillingene til De Syngende Husmødre på Kjent og kjært og Rita Engebretsen på Frem fra Glemselen kap.17 oppgis opphavsmenn som ukjent. Dette er dog neppe en skillingsvise, men en nyere slager.
Teksten
hang der på veggen en gammel gitar. Nå er den borte og ensom jeg går, minner om barndommens tid for meg står. REF: ''Den gamle gitar, gjør meg så rar, minner om hjemmet og barndommens dar. Hvor jeg enn rar den gamle gitar, klinger så vakkert fra min lugar.''
i sorg har den trøstet meg så mang en gang. Nå er den borte og ensom jeg står, drømmer om den og op strengene slår.
Dylda
Dylda (originaltittel: Дылда) er en russisk film fra 2019, regissert av Kantemir Balagov.
Whitley County
Whitley County er navnet på to fylker i USA:
Dylda
Handling
1945 i Leningrad: Andre verdenskrig har fullstendig ødelagt store deler av byen.
Bygninger har falt sammen, og innbyggerne er etterlatt i filler - både fysisk og mentalt. Historien følger to unge kvinner søker etter mening og håp i kampen for å gjenoppbygge livene deres blant alle disse ruinene.
Bjørn Storberget
Bjørn Storberget (født 5. juli 1921 i Langesund, død 29. september 1999) var en norsk forfatter og begynte i Postverket i 1938. I 1939 ble han postelev ved Langesund postkontor, og han utførte også tjeneste ved Larvik og Kristiansand S. Han avla Posteksamen i 1941. I 1942 ble han ansatt som førstepostfullmektig i Vadsø, og fra 1. januar 1947 ved Asker postkontor.
Storberget overtok redigeringen av bladet POST i 1956 i tillegg til sitt vanlige arbeid i Asker. Ved siden av redaktørjobben hadde Storberget også ansvaret for utadrettet informasjon, som å utarbeide brosjyrer og ivareta kontakten med pressen. Gradvis ble informasjonstjenesten eller Redaktørens kontor utbygd, og Storberget engasjerte seg bl.a. i frimerketjenesten.
Ved omorganiseringen av Postdirektoratet i 1974-1975 ble informasjons- og markedsfunksjonen styrket. En egen informasjonsseksjon, TI ble lagt under Trafikkavdelingen med Storberget som sjef. Til seksjonen lå et eget informasjonskontor TII, et salgskontor TIS og Filatelikontoret TIF. Under Filatelikontoret lå også Postmuseet og Postbiblioteket. I 1985 ble Informasjonskontoret lagt under markedsavdelingen MMI.
Storbergets interesser var bl.a. journalistikk, han skrev noveller i ukepressen og fikk utgitt flere bøker. Og han var medlem av kretsstyret DnP og revisor, medlem av tjenestemannsutvalget samt kasserer i feriehjemstyret i Telemark krets av DnP.
På krøttersti og kjerrevei
På krøttersti og kjerrevei er et musikkalbum med Nordre Sving, utgitt i 1979. Gjesteartist er Henning Fries.
Europatouren i golf for menn 2012
Europatouren 2012 er en serie golfturneringer arrangert av European Tour. Sesongen avsluttes i Dubai i en sesongfinale med de 60 høyest plasserte på tourens pengeliste, som derfor kalles Race to Dubai.
Liste over elver på Færøyene
Liste over elver på Færøyene, rangert etter øy.
I’m the Singer, You’re the Song
I'm the Singer, You're the Song er et musikkalbum med Elisabeth Andreasson og Mats Rådberg, utgitt i 1980. Dette er duoens eneste plate.
Wohnstadt Carl Legien
Wohnstadt Carl Legien (boligområdet Carl Legien) er et stort boligområde i Prenzlauer Berg i bydelen Pankow i Berlin i Tyskland. Boligområdet ble oppført i årene 1928 til 1930 etter planer lagt av arkitektene Bruno Taut og Franz Hillinger og opprettet av fagforeninger som et boligsamvirke. Boligområdet er oppkalt etter den tyske fagforeningslederen Carl Legien. Wohnstadt Carl Legien ligger til Erich Weinert Strasse mellom Gubitz og Sültstrasse.
Boligområdet ble opprettet i forbindelse med utbyggingen av det nordlige Prenzlauer Berg i 1920- og 1930-årene. Etter at byggevirksomheten var redusert under den første verdenskrigen, førte Weimarrepublikkens boligbyggeprogram til boligbygging over hele Berlin. I nærheten av Wohnstadt Carl Legien ble for eksempel også GEHAG-Siedlung (GEHAG-byen) oppført.